**Borzavár Községi Önkormányzat Képviselő-testületének**

**6/2022. (VIII.22.) önkormányzati rendelete**

**a szociális, gyermekvédelmi és személyes gondoskodást nyújtó ellátásokról szóló**

**5/2015.** **(II.27.) önkormányzati rendelet módosításáról**

**Borzavár Községi Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 1. § (2) bekezdésében, a 132. § (4) bekezdés g) pontjában, a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 20/C. § (9) bekezdésében, és a 29. § (1)-(2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában a szociális igazgatásról és szociális ellátásokról szóló 1993. évi III. törvény. 10. § (1) bekezdésében, a 18. § a) pontjában, a 25. § (3) bekezdés b) pontjában, a 26. §-ban, a 32. § (1) bekezdés b) pontjában és (3) bekezdésében, a 45. § (1) és (7) bekezdésében, a 48. § (4) bekezdésében, az 58/B. § (2) bekezdésében, a 62. § (2) bekezdésében, a 86. § (1)-(2) bekezdésében és a 134/E. §-ban meghatározott feladatkörében eljárva a következőket rendeli el:**

**1. § Borzavár Községi Önkormányzat Képviselő-testületének a szociális, gyermekvédelmi és személyes gondoskodást nyújtó ellátásokról szóló 5/2015. (II.27.) önkormányzati rendelet (a továbbiakban: Rendelet) 2. §-a helyébe a következő rendelkezés lép:**

*„2. § Borzavár Községi Önkormányzat Képviselő-testülete a rendkívüli települési támogatással, a köztemetéssel, a gyermekszületési támogatással, a tanulók tankönyvtámogatásával, az óvodáskorú gyermeket nevelő szülők támogatásával, a jogosulatlanul és rosszhiszeműen igénybe vett ellátás és kamatai megtérítésére kötelezésével, a megtérítési kötelezettség elengedésével, csökkentésével, vagy annak részletekben történő megfizetésével, a szociális étkeztetési kérelmek elbírálásával, és a szociális étkezési térítési díj csökkentése, illetve elengedésével kapcsolatos hatáskörét a polgármesterre ruházza át.”*

**2. § (1) Hatályát veszti a Rendelet 4. § (1) bekezdése.**

**(2) Hatályát veszti a Rendelet 10. §-a.**

**3. § Ez a rendelet 2023. január 1. napján lép hatályba.**

 Dombi László István Viziné dr. Horváth Judit

 polgármester jegyző